Diari Oficial de la Generalitat Valenciana


Sumari del DOGV 7492, del 25-03-2015 (2015/2603)

RESOLUCIÓ de 23 de març de 2015, de la directora general del Secretariat del Consell i Relacions amb les Corts, per la qual es disposa la publicació del Conveni entre l'Agència Valenciana del Turisme i el Patronat Provincial de Turisme València Terra i Mar, per a participar en l'estand de la Fira Fitur 2015, destinat a presentar l'oferta turística de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7492

Data del DOGV
:   25-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2603


Data del document
:   23-03-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 23 de març de 2015, de la directora general del Secretariat del Consell i Relacions amb les Corts, per la qual es disposa la publicació del Conveni entre l'Agència Valenciana del Turisme i el Patronat Provincial de Turisme València Terra i Mar, per a participar en l'estand de la Fira Fitur 2015, destinat a presentar l'oferta turística de la Comunitat Valenciana. [2015/2603]  
L'Agència Valenciana del Turisme i el Patronat Provincial de Turisme València Terra i Mar, han subscrit, amb la tramitació reglamentària prèvia, el 13 de febrer de 2015, el conveni per a participar en l'estand de la Fira Fitur 2015 destinat a presentar l'oferta turística de la Comunitat Valenciana.  
En compliment del que establix l'article 111.3 de la Llei 8/2010, de 23 de juny, de la Generalitat, de Règim Local de la Comunitat Valenciana, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 185/2015 i que figura com a annex d'esta resolució.  
  
València, 23 de març de 2015.- La directora general del Secretariat del Consell i Relacions amb les Corts: Marta Martí Arador.  
  
  
  
Conveni de col·laboració entre l'Agència Valenciana del Turisme i el Patronat Provincial de Turisme València Terra i Mar, per a participar en l'estand de la Fira Fitur 2015, destinat a presentar l'oferta turística de la Comunitat Valenciana  
  
València, 13 de febrer de 2015  
  
D'una part, Máximo Buch Torralva, conseller d'Economia, Indústria, Turisme i Ocupació de la Generalitat i president de l'Agència Valenciana del Turisme, intervé en este acte en nom i representació d'esta última entitat de dret públic, subjecta a la Generalitat, amb personalitat jurídica pròpia, i que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, modificat pel Decret 101/2011, de 26 d'agost, del Consell, i en l'article 4 del Decret 193/2013, de 20 de desembre, del Consell, pel qual aprova el Reglament orgànic i funcional de la Conselleria d'Economia, Indústria, Turisme i Ocupació. El domicili de la dita entitat de dret públic, als efectes del present document, és el situat a València, ciutat administrativa 9 d'Octubre, carrer de Castán Tobeñas, número 77, torre 2, planta tercera.  
  
La seua legitimació i representació per a este acte es deriva de la seua condició de conseller d'Economia, Indústria, Turisme i Ocupació, d'acord amb el que establix l'article 2 del Decret 20/2012, de 7 de desembre, del president de la Generalitat, pel qual es nomenen consellers, secretari i portaveu del Consell, i a qui correspon exercir la presidència de la mencionada Agència Valenciana del Turisme, d'acord amb el que establix el número 1 de l'article 5 del mencionat Decret 209/2004, de 8 d'octubre, es troba autoritzat per a la firma d'este conveni en virtut del que establix la lletra e) del número 2 de l'esmentat article 5.  
I d'una altra, Alfonso Rus Terol, president de la Diputació Provincial de València i del Patronat Provincial de Turisme València Terra i Mar, amb número de CIF W4952496M, en nom seu i representació, en virtut del que disposa l'article 34.1.b de la Llei 7/1985, reguladora de les bases de règim local, facultat expressament per a la firma del present conveni pel Decret número 73, de data 10 de febrer de 2015, assistit pel secretari general d'esta corporació, Vicente Boquera Matarredona, en exercici de les funcions de fe pública que li atribuïx la disposició addicional segona, 1, de la Llei 7/2007, de 12 d'abril, de l'Estatut Bàsic de l'Empleat Públic.  
Les parts, segons intervenen,  
Exposen  
1r. Que l'Agència Valenciana del Turisme té a càrrec seu l'impuls i l'execució de la política turística de la Generalitat en relació amb la promoció de la qualitat i innovació, el desenrotllament, la millora, la informació i la difusió del sector turístic valencià, i potencia la dita oferta per mitjà del suport a la comercialització, la informació i la difusió del producte turístic de la Comunitat Valenciana i, en general, la realització de les activitats necessàries per a una millor promoció de l'oferta turística de la Comunitat Valenciana.  
2n. Que el Patronat Provincial de Turisme de València Terra i Mar té, entre altres funcions, l'exercici de les competències que té atribuïdes en matèria de promoció turística de l'oferta de la província de València, i desenrotlla accions de promoció i màrqueting turístic que permeten millorar el posicionament de la seua oferta turística a la Comunitat Valenciana, en l'àmbit nacional i en els mercats emissors internacionals, i recolzar la comercialització dels seus productes turístics.  
3r. Que en la reunió celebrada el 19 de juny de 2014, en la qual van participar la Conselleria d'Economia, Indústria, Turisme i Ocupació, l'Ajuntament de Benidorm, el Patronat Provincial de Turisme de la Costa Blanca, el Patronat Provincial de Turisme València Terra i Mar, el Patronat Provincial de Turisme de Castelló, i la Fundació Turisme València, acorden per unanimitat, segons figura en l'acta corresponent, licitar en un únic expedient de contractació, la «creativitat, disseny, projecte tècnic, construcció, instal·lació, decoració, transport, muntatge, desmuntatge i manteniment d'un estand firal destinat a la presentació de l'oferta turística de la Comunitat Valenciana en les fires nacionals 2015», assumint cada expositor el cost de la construcció dels metres quadrats que ocupe el seu espai en el cas exclusiu de Fitur 2015.  
  
4t. Que en compliment d'este acord es va aprovar, per Resolució del president de l'Agència Valenciana del Turisme, de data 24 de juliol de 2014, l'expedient per a la contractació de la «creativitat, disseny, projecte tècnic, construcció, instal·lació, decoració, transport, muntatge, desmuntatge i manteniment d'un estand firal destinat a la presentació de l'oferta turística de la Comunitat Valenciana en les fires nacionals 2015», en el qual, per al cas concret de Fitur, es detallaven les característiques i els espais de cada un dels estands dels següents expositors: patronats provincials de turisme (Costa Blanca, Castelló i València Terra i Mar), Ajuntament de Benidorm i Turisme València.  
  
L'adjudicació del contracte va ser acordada per Resolució pel president de l'Agència Valenciana del Turisme, de data 29 d'octubre de 2014, després de la corresponent licitació amb publicitat comunitària, i tramitació d'un procediment obert, a favor de l'oferta econòmicament més avantatjosa, presentada per la mercantil Viajes El Corte Inglés, SA, per un import que va ascendir a la quantitat de cinc-cents noranta-huit mil trenta-un euros (598.031,00 ?), que s'incrementa amb el 21 d'IVA, això és, cent vint-i-cinc mil cinc-cents huitanta-sis amb cinquanta-un cèntims (125.586,51 ?), que és el pressupost global i tancat de cada un dels espais i zones.  
5t. Que al Patronat Provincial de Turisme València Terra i Mar li correspon, en concepte de gastos per la seua participació en Fitur 2015, la quantitat de cinquanta-nou mil sis-cents quaranta-dos euros amb trenta-un cèntims (59.642, 31 ?).  
Per tot el que s'ha exposat, i tenint interés tant l'Agència Valenciana del Turisme com el Patronat a col·laborar en la participació en Fitur 2015, les parts atorgants consideren convenient la firma del present conveni de col·laboració interadministrativa basant-se en les següents:  
  
Clàusules  
  
Primera. Objecte del conveni  
L'objecte del present conveni és establir un acord de col·laboració entre l'Agència Valenciana del Turisme i el Patronat Provincial de Turisme València Terra i Mar, per a participar en l'estand de la Fira Fitur 2015, destinat a presentar l'oferta turística de la Comunitat Valenciana. El patronat assumirà els gastos corresponents a la seua participació en l'esmentat esdeveniment firal.  
Dins de l'estand de la Comunitat Valenciana hi haurà cinc espais de les marques turístiques (coexpositores), que estaran representades de manera diferenciada dins de l'estand. En este sentit, s'ha previst destinar tres espais de 180 m² per als tres patronats provincials de turisme (Costa Blanca, Castelló i València Terra i Mar), un espai per a l'Ajuntament de Benidorm de 78 m² i un espai de 64 m² per a Turisme València. L'espai destinat al Patronat Provincial de Turisme València Terra i Mar comptarà amb un total de 180,25 m².  
  
Segona. Contingut de l'estand del Patronat Provincial de Turisme València Terra i Mar en la Fira Fitur 2015  
L'estand del Patronat Provincial de Turisme haurà de comptar amb l'equipament necessari per al desenrotllament de la promoció turística en la Fira Fitur, això és: connexió a Internet per a l'estand, equipament informàtic, potència elèctrica i connexions de llum per als punts de treball, mostradors i tamborets i imatges per als distints espais de treball, i un magatzem general equipat per a poder guardar el material. Així mateix, l'estand haurà de contemplar els servicis de neteja diària.  
  
Tercera. Import del conveni  
Per a la participació del Patronat Provincial de Turisme València Terra i Mar en l'estand de Fitur 2015, l'esmentat patronat haurà de contribuir fins a la quantitat màxima de cinquanta-nou mil sis-cents quaranta-dos euros amb trenta-un cèntims (59.642, 31 ?), corresponent a la quantitat que figura en el model de proposició econòmica, del pressupost tancat i global per a Fitur 2015, del Patronat Provincial de Turisme València Terra i Mar, presentat per l'empresa Viajes El Corte Inglés, SA, adjudicatària del contracte corresponent a la «creativitat, disseny, projecte tècnic, construcció, instal·lació, decoració, transport, muntatge, desmuntatge i manteniment d'un estand firal destinat a la presentació l'oferta turística de la Comunitat Valenciana en les fires nacionals 2015» (Exp.15/14).  
La dita quantitat la satisfarà el Patronat Provincial de Turisme València Terra i Mar amb càrrec a la partida pressupostària de l'esmentat patronat, capítol IV, programa 021, Turisme, subprograma 5200326422, «Transferències agències de les comunitats autònomes».  
Per a procedir al pagament de la quantitat que corresponga relativa als gastos de l'estand Fitur 2015 destinat a la participació del Patronat Provincial de Turisme València Terra i Mar, l'Agència Valenciana del Turisme haurà d'aportar la següent documentació justificativa, com a requisit necessari per al pagament:  
1. Còpia de les factures originals al seu nom degudament confrontades relatives a les actuacions relacionades amb l'objecte del conveni, expedides per l'empresa Viajes El Corte Inglés, SA, adjudicatària del contracte de Fitur 2015 per Resolució del president de l'Agència Valenciana del Turisme, de data 29 d'octubre de 2014.  
2. L'Agència Valenciana del Turisme presentarà un reportatge fotogràfic i una memòria gràfica de les actuacions detallada i referida a les distintes prestacions i compromisos del conveni i especialment en els aspectes de la ubicació de la marca València Terra i Mar en l'estand de Fitur 2015.  
3. El Patronat Provincial de Turisme València Terra i Mar procedirà al pagament de l'import de la quantitat estipulada a l'Agència Valenciana del Turisme una vegada realitzada l'actuació objecte del conveni, rebuda la factura corresponent i complides per l'esmentada entitat pública totes les obligacions, condicions i tràmits establits en este, cosa que haurà d'acreditar degudament davant del Patronat.  
  
Quarta. Obligacions de l'Agència Valenciana del Turisme  
L'Agència Valenciana del Turisme es compromet a:  
1. Executar l'actuació objecte del present conveni, consistent en la «creativitat, disseny, projecte tècnic, construcció, instal·lació, decoració, transport, muntatge, desmuntatge i manteniment d'un estand firal destinat a la presentació l'oferta turística de la Comunitat Valenciana en les fires nacionals 2015» adjudicat per contracte públic a l'empresa Viajes El Corte Inglés, SA.  
2. Per a l'execució del projecte objecte del conveni, l'Agència ha contractat pel sistema de licitació oberta, de conformitat amb el que preveu el text refós de la Llei de Contractes del Sector Públic.  
3. Informarà regularment el Patronat de l'execució i incidències, si n'hi ha, de les actuacions que es realitzen.  
  
Quinta. Obligacions del Patronat Provincial de Turisme València Terra i Mar  
El Patronat efectuarà la col·laboració econòmica en els termes que preveu la clàusula tercera del present conveni, sempre que l'Agència complisca els seus compromisos i justifique en els termes estipulats.  
  
De la mateixa manera supervisarà la correcta aplicació de la seua marca turística en l'estand de Fitur 2015, corresponent a la presentació de l'oferta turística de la Comunitat Valenciana.  
  
Sexta. Comissió de seguiment  
Es crea una comissió de seguiment del present conveni amb les funcions següents:  
Efectuar el seguiment de les qüestions que es deriven de la seua execució.  
Analitzar i proposar les actuacions que, en l'àmbit objecte del conveni, es consideren oportunes per ambdós parts.  
Proposar la interpretació i resolució de qualsevol discrepància o controvèrsia que puga sorgir en l'execució del conveni.  
La comissió de seguiment estarà constituïda de forma paritària per quatre representants, nomenats per ambdós parts de comú acord i que presidirà la persona designada pel president de l'Agència Valenciana del Turisme.  
Les còpies de les actes, acords o informes que, si és el cas emeta la comissió de seguiment en el desplegament i execució de les funcions que tinga assignades es remetran a la Direcció de l'Agència Valenciana del Turisme.  
El seu funcionament i adopció d'acords es regularan pel que preveuen els articles 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Sèptima. Duració  
La vigència del present conveni produirà efecte des del moment de la firma fins a la finalització de les actuacions que s'hi contenen, i en tot cas fins al 31 de desembre de 2015, que és el termini màxim de justificació de les actuacions. No obstant això, la justificació de les actuacions pot efectuar-se des de l'1 de gener de 2015.  
  
Octava. Resolució  
El Conveni de col·laboració entre l'Agència Valenciana del Turisme i el Patronat Provincial de Turisme València Terra i Mar quedarà resolt en cas que no tinguen lloc les actuacions que es preveuen en este. Així mateix, el present conveni quedarà resolt per mutu acord de les parts.  
  
Els conflictes que puguen sorgir de la interpretació i el desplegament del present conveni hauran de ser resolts per la comissió de seguiment. Correspondrà la modificació i la resolució d'este conveni als titulars dels òrgans superiors i dels centres directius d'acord amb el que preveu l'article 6.1 del Decret 176/2014. Si no s'aconseguix una solució o acord a través d'esta via, la resolució de la qüestió o qüestions litigioses sorgides serà competència de la jurisdicció contenciosa administrativa. En tot cas, les parts es comprometen a finalitzar aquelles activitats que es troben en curs.  
El Patronat Provincial de Turisme València Terra i Mar podrà efectuar, en qualsevol moment, totes les actuacions de comprovació que crega oportunes per a la verificació de la correcta aplicació per l'Agència Valenciana del Turisme de les quantitats lliurades a favor seu en virtut del present conveni.  
  
Novena. Règim jurídic  
El present conveni s'articula d'acord amb el que disposa l'article 111 de la Llei 8/2010, de 23 de juny, de Règim Local de la Comunitat Valenciana, que establix que les entitats locals de la Comunitat Valenciana podran cooperar amb la comunitat autònoma a través de convenis o acords que tinguen com a finalitat l'execució en comú d'obres, la prestació de servicis comuns o la utilització conjunta de béns o instal·lacions. Queda exclòs de l'aplicació de la Llei de Contractes del Sector Públic, per aplicació del que disposa l'article 4.1.c del Reial Decret Legislatiu 3/2011, de 14 de novembre.  
Les parts, llegit el present document i en prova de conformitat amb el seu íntegre contingut, el subscriuen i firmen en tres exemplars en el lloc i la data indicats al començament.  
  
El conseller d'Economia, Indústria, Turisme i Ocupació, i president de l'Agència Valenciana del Turisme: Máximo Buch Torralva.  
  
El president del Patronat Provincial de Turisme València Terra i Mar: Alfonso Rus Terol.  
  
El secretari general de la Diputació de València: Vicente Boquera Matarredona.